Koolituse vajaduses olid osavõtjad üksmeelel. Leiti, et koolitama peaks kolmel tasandil: teoloogiatudengitele bakalaureuseõppes, UI pastoraalseminaris ning täiendkoolitusena juba tegutsevatele vaimulikele ja koguduse juhatuse liikmetele. Ülikoolide bakalaureuse- ja magistriõppe programmides on olemas võimalus omandada kunstiajaloo ja muinsuskaitse alused, tuleks vaid üliõpilasi, kes kavatsevad vaimulikeks saada, suunata neid aineid valima.